cyanic-selkie/wikianc huggingface dataset:
ทีวีวาที
รายการจะกำหนดญัตติที่สอดคล้องกับประเด็นปัญหาสังคม โดยแบ่งนักพูดออกเป็น 2 ฝ่าย ออกมาแสดงด้วยลีลาของตนเอง ภายในเวลาที่พิธีกรกำหนดจากเสียงระฆัง และในช่วงสุดท้ายของญัตติ เป็นการสรุปสาระข้อคิดโดยตัวแทนของแต่ละฝ่าย
ในระยะแรกของรายการ ยังเป็นที่นิยมเพียงวงแคบ ผู้ร่วมรายการมักเป็นวิทยากรและนักพูดมืออาชีพ แต่ระยะต่อมา รายการได้เสนอญัตติหลากหลายกว่าเดิม เพื่อเพิ่มความบันเทิงและการเข้าถึงผู้ชม จึงมีบุคคลที่มีชื่อเสียงจากสาขาอาชีพต่าง ๆ เข้าร่วมเป็นนักพูดให้กับรายการอีกมากมาย รายการนี้เป็นชนวนหนึ่งที่ทำให้อาชีพ "นักพูด" เป็นที่รู้จักอย่างกว้างขวาง นักพูดที่มีชื่อเสียงประดับรายการ อาทิ ทินวัฒน์ มฤคพิทักษ์, รศ.สุขุม นวลสกุล, ดร.เสรี วงศ์มณฑา, ดร.นิพนธ์ ศศิธร, รศ.สุนีย์ สินธุเดชะ, สุรวงศ์ วัฒนกูล, บัวทอง พัฒนถาบุตร, ผานิต กันตามระ, พะเยาว์ พัฒนพงศ์, จตุพล ชมภูนิช, อภิชาติ ดำดี, พนม ปีเจริญ, วสันต์ พงศ์สุประดิษฐ์, เสน่ห์ ศรีสุวรรณ, ถาวร โชติชื่น, นันทนา นันทวโรภาส, ทอดด์ ทองดี, สมชาย หนองฮี, สมภาคย์ ชูโชติ เป็นต้น
ชื่อรายการ
รายการ ทีวีวาที ใช้ชื่อรายการมาแล้วถึง 5 ครั้ง ตามลำดับดังนี้
ณฤมล ขานอัน
ณฤมล ขานอัน เกิดวันที่ 26 มกราคม พ.ศ. 2526 เป็นหนึ่งในอดีตสมาชิกวอลเลย์บอลหญิงทีมชาติไทย ซึ่งเล่นได้ทั้งตำแหน่งตัวเซตและตัวตบ ในการแข่งขันซีเกมส์ 2009 เกียรติพงษ์ รัชตเกรียงไกร หรือโค้ชอ๊อต ได้เลือกให้ณฤมลได้ลงเล่นเพื่อเป็นเกียรติประวัติก่อนอำลาทีมชาติ
ประวัติ
พ.ศ. 2554 ณฤมลเข้าแข่งขันรายการวอลเลย์บอลโปรชาลเลนจ์ 2011 ที่จัดขึ้น ณ ยิมเนเซียม สวนลุมพินี ให้แก่ทีมอุดรธานี และในวันที่ 9 กรกฎาคม พ.ศ. 2555 ณฤมลเป็นหนึ่งในผู้เข้าแข่งขันวอลเลย์บอล ถ้วย ก ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ในรอบชิงชนะเลิศให้แก่ทีมการไฟฟ้าส่วนภูมิภาค โดยเป็นฝ่ายชนะทีม ม.รัตนบัณฑิต ซึ่งเป็นแชมป์เก่าได้สำเร็จ
พ.ศ. 2555–2556 ในการแข่งขันวอลเลย์บอลไทยแลนด์ลีกเธอเล่นในสังกัดศรีสะเกษ วีซี      ซึ่งเธอได้รับการทาบทามจากสิริพงศ์ อังคสกุลเกียรติ ผู้เป็นประธานสโมสร โดยได้รับค่าเซ็นสัญญาที่ 50,000 บาท และเงินเดือน 12,000 บาท วันที่ 23 ธันวาคม พ.ศ. 2555 ณฤมลได้รับเลือกให้เป็นสตาร์ออฟเดอะแมตช์เมื่อครั้งที่พบกับทีมสวนสุนันทา และในเดือนเดียวกันนี้เอง ณฤมลได้เป็นผู้สอดแทรกในการทำแต้ม เมื่อครั้งที่พบกับทีมสุพรีม-นครศรี
ด้านกิจกรรมเพื่อสังคม ณฤมลเป็นหนึ่งในนักกีฬาวอลเลย์บอลหญิงทีมชาติไทยที่เดินทางไปให้กำลังใจแก่ผู้ประสบเหตุการณ์ความไม่สงบในชายแดนภาคใต้ของประเทศไทย ณ วันที่ 28 กรกฎาคม พ.ศ. 2555
นีโอพัลปา โดนัลด์ทรัมปี
Neopalpa donaldtrumpi (นีโอพัลปา โดนัลด์ทรัมปี) เป็นสายพันธุ์ของผีเสื้อกลางคืน ในสกุล นีโอพัลปา (Neopalpa)  ซึ่งอยู่ในทางใต้ของรัฐแคลิฟอร์เนีย และตอนเหนือของเม็กซิโก โดยได้รับคำอธิบายจากนักวิทยาศาสตร์ชาวแคนาดาที่มีชื่อว่า วาซริค นาซารี (Vazrick Nazari) เขาเลือกชื่อนี้เพราะหัวของผีเสื้อกลางคืนสายพันธุ์นี้ทำให้เขานึกถึงทรงผมของประธานาธิบดีดอนัลด์ ทรัมป์
ลักษณะ
พื้นผิวด้านบนของปีกหน้าของ N. donaldtrumpi มีสีส้มเหลือง ยกเว้นรอยปะสีน้ำตาลเข้มตรงขอบและส่วนหน้าของปีก ความยาวระหว่างปีกอยู่ที่ 3 มม. ถึง 4.6 มม. ปีหลัง ปีหลังมีน้ำตาลอมเหลืองอ่อนและขอบสีเข้ม ทั้งเพศผู้และเพศเมียมีสีปีกคล้ายกัน หนวดมีความยาวประมาณสองส่วนวามของความยาวระหว่างปีก ส่วนหัวปกคลุมไปด้วยเกล็ดสีขาวซึ่งเป็นที่มาของชื่อ เมื่อเทียบกับสายพันธุ์อื่นในสกุลเดียวกัน N. donaldtrumpi เพศผู้มีอวัยวะสืบพันธุ์ที่เล็กกว่า ส่วนเพศเมียนั้นมีขนแข็ง (seta) เล็กน้อย
กรมการเปลี่ยนแปลงสภาพภูมิอากาศและสิ่งแวดล้อม
กรมการเปลี่ยนแปลงสภาพภูมิอากาศและสิ่งแวดล้อม (Department of Climate Change and Environment) เป็นหน่วยงานระดับกรม ในสังกัดกระทรวงทรัพยากรธรรมชาติและสิ่งแวดล้อม จัดตั้งขึ้นตาม พระราชกฤษฎีกาเปลี่ยนชื่อกรมส่งเสริมคุณภาพสิ่งแวดล้อมเป็นกรมการเปลี่ยนแปลงสภาพภูมิอากาศและสิ่งแวดล้อม พ.ศ. 2566
นีโอพัลปา โดนัลด์ทรัมปี
ชีววิทยา
Neopapla donaldtrumpi อยู่ในกลุ่มของ twirler moths ซึ่งเป็นที่รู้จักในความชอบหมุนตัวเป็นวงกลมบนใบไม้ ผีสื้อกลางคืนชนิดนี้พบได้ทั้งปี ทว่าพืชให้อาศัยและอายุขัยยังไม่มีใครรู้ ขณะนี้ถิ่นที่อยู่ของสายพันธุ์นี้กำลังถูกคุกคามโดยการขยายของเมือง (urbanization)
กรมการเปลี่ยนแปลงสภาพภูมิอากาศและสิ่งแวดล้อม
ประวัติ
กรมส่งเสริมคุณภาพสิ่งแวดล้อมได้โอนอำนาจหน้าที่และกิจการบริหารส่วนราชการเดิม คือ กองสนเทศและส่งเสริมคุณภาพสิ่งแวดล้อม ฝ่ายวิเคราะห์สิ่งแวดล้อมจากภาพถ่าย สังกัดกองนโยบายและแผนสิ่งแวดล้อม และศูนย์วิจัยและฝึกอบรมด้านสิ่งแวดล้อม สังกัดกองมาตรฐานคุณภาพสิ่งแวดล้อม ตามพระราชกฤษฎีกาการแบ่งส่วนราชการใหม่ ของกรมส่งเสริมคุณภาพสิ่งแวดล้อม กระทรวงวิทยาศาสตร์เทคโนโลยีและสิ่งแวดล้อม พ.ศ. 2535
กาตากวาซิส
กาตากวาซิส (Cataguases) เป็นเมืองในรัฐมีนัชเจไรช์ ประเทศบราซิล ตั้งอยู่ทางตะวันออกเฉียงใต้ของรัฐ เป็นเมืองศูนย์กลางอุตสาหกรรมสิ่งทอ เสื้อผ้า โลหกรรม และมีอิทธิพลด้านการปลูกกาแฟในต้นประวัติศาสตร์กาแฟ (ศตวรรษที่ 19) เมืองมีประชากรราว 62,000 คนในปี ค.ศ. 1996 และคาดว่ามีประชากรราว 66,000 คนในปี ค.ศ. 2001 มีอัตราการเพิ่มของประชากรต่ำกว่าเกณฑ์เฉลี่ยในบราซิลและมีผู้หญิงมากกว่าผู้ชายเล็กน้อย
กรมการเปลี่ยนแปลงสภาพภูมิอากาศและสิ่งแวดล้อม
ประวัติ
ต่อมาในปี พ.ศ. 2545 ได้มีการปรับปรุงแบ่งส่วนราชการใหม่อีกครั้งหนึ่ง ทำให้กรมส่งเสริมคุณภาพสิ่งแวดล้อมถูกโอนย้ายไปสังกัดกระทรวงทรัพยากรธรรมชาติและสิ่งแวดล้อม ต่อมาในวันพฤหัสบดีที่ 17 สิงหาคม 2566 ราชกิจจานุเบกษาได้เผยแพร่ พระราชกฤษฎีกาเปลี่ยนชื่อกรมส่งเสริมคุณภาพสิ่งแวดล้อมเป็นกรมการเปลี่ยนแปลงสภาพภูมิอากาศและสิ่งแวดล้อม พ.ศ. 2566 ซึ่งมีผลบังคับใช้ในวันถัดจากวันประกาศในราชกิจจานุเบกษาคือวันศุกร์ที่ 18 สิงหาคม 2566
จากนั้นในวันศุกร์ที่ 18 สิงหาคม 2566 ราชกิจจานุเบกษาได้เผยแพร่กฎกระทรวง 2 ฉบับคือ กฎกระทรวงแบ่งส่วนราชการกรมการเปลี่ยนแปลงสภาพภูมิอากาศและสิ่งแวดล้อม พ.ศ. 2566 ซึ่งให้ยกเลิก กฎกระทรวงแบ่งส่วนราชการกรมส่งเสริมคุณภาพสิ่งแวดล้อม พ.ศ. 2555 และฉบับที่ 2 พ.ศ. 2565 และ กฎกระทรวงแบ่งส่วนราชการสำนักงานนโยบายและแผนทรัพยากรและสิ่งแวดล้อม (ฉบับที่ 2) พ.ศ. 2566
กิจกรรมสำคัญ
ในทุกปี กรมส่งเสริมคุณภาพสิ่งแวดล้อม จัดกิจกรรมสำคัญ ได้แก่
ปลากระโทงดาบ
ปลากระโทงดาบ หรือ ปลากระโทงแทงดาบ (Swordfish, Broadbill swordfish; ) เป็นปลาทะเลกระดูกแข็งชนิดหนึ่ง ในวงศ์ Xiphiidae
จัดเป็นเพียงชนิดเดียวและสกุลเดียวเท่านั้น ที่อยู่ในวงศ์นี้
นิยมตกเป็นเกมกีฬา และเป็นปลาเศรษฐกิจของประเทศในซีกโลกตะวันตก
โดยชื่อทางวิทยาศาสตร์นั้น ได้มาจากภาษากรีก ξίφος หมายถึง "ดาบ, และภาษาละติน gladius หมายถึง "ดาบ" เช่นกัน
เซลล์รูปกรวย
เซลล์รูปกรวย (cone cell) เป็นเซลล์ตัวรับแสงชนิดหนึ่งจากสองชนิดซึ่งอยู่ในจอตา ซึ่งทำหน้าที่เห็นสี เช่นเดียวกับสภาพรู้สึกสีได้ของตา เซลล์รูปกรวยทำหน้าที่ได้ดีที่สุดในแสงค่อนข้างสว่าง ตรงข้ามกับเซลล์รูปแท่งซึ่งทำงานได้ดีกว่าในแสงสลัว เซลล์รูปกรวยอัดแน่นในรอยบุ๋มจอตา อันเป็นพื้นที่ปราศจากเซลล์รูปแท่งเส้นผ่านศูนย์กลาง 0.3 มิลลิเมตรที่มีเซลล์รูปกรวยอัดแน่นบางมากซึ่งลดจำนวนอย่างรวดเร็วเมื่อออกรอบนอกของจอตา ในตามนุษย์มีเซลล์รูปกรวยหกถึงเจ็ดล้านเซลลล์และส่วนมากกระจุกอยู่บริเวณจุดภาพชัด
เซลล์รูปกรวยไวต่อแสงน้อยกว่าเซลล์รูปแท่งในจอตา (ซึ่งสนับสนุนการเห็นในระดับแสงต่ำ) แต่ทำให้รับรู้สี นอกจากนี้ ยังสามารถรับรู้รายละเอียดชัดกว่าและการเปลี่ยนแปลงภาพรวดเร็วกว่า เพราะเวลาการสนองต่อสิ่งเร้าเร็วกว่าของเซลล์รูปแท่ง เซลล์รูปกรวยปกติเป็นหนึ่งในสามชนิด แต่ละชนิดมีสารสีต่างกัน คือ เซลล์รูปกรวย-เอส เซลล์รูปกรวย-เอ็ม และเซลล์รูปกรวย-แอล ฉะนั้นเซลล์รูปกรวยแต่ละเซลล์จึงไวต่อความยาวคลื่นของแสงที่มองเห็นได้ซึ่งสอดคล้องกับแสงความยาวคลื่นสั้น ความยาวคลื่นกลางและความยาวคลื่นยาว เนื่องจากมนุษย์ปกติมี่เซลล์รูปกรวยสามชนิดที่มีโฟตอปซิน (photopsin) ต่างกัน ซึ่งมีโค้งการสนองต่างกันแล้วสนองต่อการแปรผันของสีต่างวิธีกัน มนุษย์จึงมีการรับรู้ภาพสี่สี มีการแสดงว่า สามสารสีซึ่งทำหน้าที่ตรวจจับแสงมีองค์ประกอบทางเคมีที่แน่ชัดแปรผันเนื่องจากการกลายพันธุ์ แต่ละปัจเจกบุคคลจึงมีเซลล์รูปกรวยที่ไวต่อสีต่างกัน การทำลายเซลล์รูปกรวยจากโรคจะส่งผลให้ตาบอด
อำเภอผาขาว
ผาขาว เป็นอำเภอหนึ่งของจังหวัดเลย เดิมเป็นส่วนหนึ่งของอำเภอภูกระดึง
ประวัติ
ท้องที่อำเภอผาขาว เดิมเป็นส่วนหนึ่งของอำเภอภูกระดึง ทางราชการได้แบ่งพื้นที่การปกครองของตำบลผาขาว ตำบลท่าช้างคล้อง ตำบลโนนปอแดง และตำบลโนนป่าซาง ของอำเภอภูกระดึง ได้แบ่งพื้นที่การปกครองออกมาตั้งเป็น กิ่งอำเภอผาขาว  ตามประกาศกระทรวงมหาดไทยลงวันที่ 1 มกราคม พ.ศ. 2531 โดยมีผลบังคับตั้งแต่วันที่ 7 มกราคม ปีเดียวกัน และจัดตั้งตำบลบ้านเพิ่ม ในวันที่ 31 สิงหาคม ปีเดียวกัน
และต่อมาได้มีพระราชกฤษฎีกายกฐานะขึ้นเป็น อำเภอผาขาว  ตามประกาศกระทรวงมหาดไทยลงวันที่ 20 ตุลาคม พ.ศ. 2536 โดยให้มีผลตั้งแต่วันที่ 3 พฤศจิกายน ปีเดียวกัน
ที่ตั้งและอาณาเขต
อำเภอผาขาวตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับอำเภอข้างเคียงดังต่อไปนี้
การปกครองส่วนภูมิภาค
อำเภอผาขาวแบ่งเขตการปกครองย่อยออกเป็น 5 ตำบล 64 หมู่บ้าน ได้แก่
สวนอูเอโนะ
สวนอูเอโนะ เป็นสวนสาธารณะที่มีพื้นที่กว้างใหญ่ ตั้งอยู่ในอูเอโนะ เขตไทโต โตเกียว ประเทศญี่ปุ่น เป็นที่ตั้งของวัดคังเอจิ โชกุนตระกูลโทกูงาวะเป็นผู้สร้างวัดนี้เพื่อคุ้มครองปราสาทเอโดะจากการโจมตีของฝ่ายตะวันออกเฉียงเหนือ วัดนี้ถูกทำลายในช่วงสงครามโบชิน
สวนอูเอโนะได้รับการอนุญาตให้สร้างบนที่ดินจักรพรรดิ โดยจักรพรรดิไทโช ในปี ค.ศ. 1924 มีชื่ออย่างเป็นทางการว่า อูเอโนอนชิโกเอ็ง (上野恩賜公園) แปลว่า "สวนอูเอโนะ ของขวัญจักรพรรดิ"
นักท่องเที่ยวทั้งชาวต่างชาติและชาวญี่ปุ่น มักจะมาเยี่ยมชมพิพิธภัณฑ์ (พิพิธภัณฑสถานแห่งชาติโตเกียว พิพิธภัณฑ์วิทยาศาสตร์แห่งชาติ และ พิพิธภัณฑ์ศิลปะตะวันตกแห่งชาติ) หอคอนเสิร์ต สระชิโนบาซุ และสวนสัตว์อูเอโนะ
สวนอูเอโนะและพื้นที่รอบข้างเป็นที่รู้จักและปรากฏอยู่ในนิยายญี่ปุ่นหลายเรื่อง และมีคนไร้บ้านเข้ามาอาศัยอยู่
2061 จอมจักรวาล
2061 จอมจักรวาล (2061: Odyssey Three) เป็นนิยายวิทยาศาสตร์ในชุด จอมจักรวาล ของ อาร์เทอร์ ซี. คลาร์ก กล่าวถึงระบบสุริยะจักรวาลย่อยที่เกิดขึ้นหลังจากดาวพฤหัสบดีได้ระเบิดขึ้นเป็นดวงอาทิตย์ ทำให้มีสิ่งมีชีวิตเกิดขึ้นในดวงจันทร์ของมัน และกล่าวถึงการสำรวจดาวหางฮัลเลย์
2061 จอมจักรวาล ตีพิมพ์ครั้งแรกเมื่อ ค.ศ. 1987 หลังจากตีพิมพ์ ได้รับความสนใจนำมาสร้างเป็นภาพยนตร์โดย ทอม แฮงค์ แต่โครงการนี้ไม่ได้มีการดำเนินการต่อ
สถาปัตยกรรมฟื้นฟูกอทิก
สถาปัตยกรรมฟื้นฟูกอทิก (Neo-Gothic architecture หรือ Gothic Revival architecture) หรีอ สถาปัตยกรรมวิกตอเรีย (Victorian architecture) เป็นสถาปัตยกรรมที่เริ่มราวปี ค.ศ. 1840 ที่อังกฤษ เมื่อต้นคริสต์ศตวรรษที่ 19 ผู้ที่นิยมและสนใจสถาปัตยกรรมกอทิกใหม่พยายามฟื้นฟูสถาปัตยกรรมยุคกลาง ซึ่งต่างจากสถาปัตยกรรมฟื้นฟูกรีกโรมันที่เป็นที่นิยมกันในสมัยนั้น ความนิยมนี้เผยแพร่ไปทั่วสหราชอาณาจักร ทวีปยุโรป และทวีปอเมริกา กล่าวกันว่าจำนวนสิ่งก่อสร้างแบบฟื้นฟูกอทิกจะมากกว่าสิ่งก่อสร้างแบบกอทิกต้นฉบับเสียด้วยซ้ำ
สถาปัตยกรรมฟื้นฟูกอทิกได้รับแรงสนับสนุนจากยุคกลางวิทยาซึ่งมีรากฐานมาจากการอยู่รอดของสิ่งที่เป็นกอทิก ทางด้านวรรณคดีสถาปัตยกรรมฟื้นฟูกอทิกและศิลปะจินตนิยม ทำให้เกิดนวนิยายลักษณะกอทิก เช่นเรื่อง “ปราสาทโอทรันโท”  โดยฮอเรส วอลโพล เมื่อค.ศ. 1764 หรือ โคลง “Idylls of the King” โดยอัลเฟรด เทนนิสสัน ซึ่งใช้แนวใหม่ในหัวเรื่องพระเจ้าอาเธอร์ที่มาจากยุคกลาง ในวรรณคดีเยอรมนีก็เช่นเดียวกัน
รายชื่อภาพยนตร์ไทย พ.ศ. 2482
'''รายชื่อภาพยนตร์ไทย ที่ออกฉายครั้งแรกใน พ.ศ. 2482'''
โจนาสบราเทอร์ส
โจนาสบราเทอร์ส (Jonas Brothers) เป็นวงดนตรีป็อปร็อกจากนิวเจอร์ซีย์ สหรัฐอเมริกา เกิดจากการรวมตัวของ 3 พี่น้องตระกูลโจนาส (Jonas) คือ เควิน (Kevin), โจ (Joe) และ นิก (Nick)
ประวัติ
โจนาสบราเทอร์ส คือวงดนตรีป็อปร็อก จากรัฐนิวเจอร์ซีย์ สหรัฐอเมริกา เกิดจากการรวมตัวของ 3 พี่น้อง ตระกูล โจนาส (Jonas), คือ เควิน (Kevin) อายุ 19 ปี, โจ (Joe) อายุ 17 ปี และ นิค (Nick) อายุ 14 ปี ทั้งสามคนเริ่มก่อตั้งวงดนตรีขึ้นในโรงเรียนมัธยมของพวกเค้าที่ Eastern Christian High School ที่อยู่ใน นอร์ท เฮลดอน, รัฐนิวเจอร์ซีย์
โจนาสบราเทอร์ส โด่งดังมาจากการปลุกปั้นของสถานีโทรทัศน์ Disney Channel ในสหรัฐอเมริกา ซึ่งเป็นสถานีที่เคยส่ง ไมลีย์ ไซลัส เข้าสู่วงการจนดังระเบิดมาจากซีรีส์เรื่อง แฮนน่าห์ มอนทาน่า
โจนาสบราเทอร์สประกาศยุบวงในปี ค.ศ. 2013 พวกเขากลับมารวมวงอีกครั้งในปี ค.ศ. 2019 และเผยแพร่ซิงเกิล "Sucker" ซิงเกิลนี้เป็นซิงเกิลนำของอัลบั้มที่ห้า Happiness Begins ซึ่งออกจำหน่ายในเดือนมิถุนายน ปีเดียวกัน
ไซโคลคอนเวอร์เตอร์
ลักษณะเฉพาะ
ขณะที่อุปกรณ์สวิตช์ที่ใช้ SCR แบบควบคุมด้วยเฟสสามารถนำมาใช้ตลอดช่วงกำลังของ CCV, CCV แบบ ไตรแอค ต้นทุนต่ำพลังงานต่ำก็ถูกสงวนไว้สำหรับการใช้ในงานที่มีโหลดแบบความต้านทาน ทั้งแอมพลิจูดและความถี่ของแรงดันขาออกของตัวแปลงมีการเปลี่ยนแปลง อัตราส่วนของความถี่ที่ขาออกต่อขาเข้าของ CCV แบบสามเฟสจะต้องน้อยกว่าประมาณหนึ่งส่วนสามสำหรับ CCV โหมดกระแสไหลเวียนหรือครึ่งหนึ่งสำหรับ CCV โหมดปิดกั้น คุณภาพของรูปคลื่นที่ขาออกจะดีขึ้นเมื่อ พัลส์นัมเบอร์ ของ วงจรสะพาน ที่ใช้อุปกรณ์สวิตช์ (switching-device bridge) ในรูปแบบการทำงานแบบเลื่อนเฟส (phase-shifted configuration) ในขาเข้าของ CCV มีค่าเพิ่มขึ้น โดยทั่วไป CCV สามารถมี configuration ที่มีอัตราส่วนขาเข้าต่อขาออก เป็น 1 เฟส/1 เฟส, 3 เฟส/1 เฟสและ 3 เฟส/3 เฟส แต่ที่ใช้งานมากที่สุดเป็นแบบ 3 เฟส/3 เฟส
เทซีฟอน
เทซีฟอน (, ; เปอร์เซียกลาง: 𐭲𐭩𐭮𐭯𐭥𐭭 tyspwn หรือ tysfwn; ; Κτησιφῶν, ;  ) เป็นเมืองโบราณริมฝั่งตะวันออกของแม่น้ำไทกริส ตั้งอยู่ห่างจากกรุงแบกแดดปัจจุบันไปทางตะวันออกเฉียงใต้ประมาณ 35 กิโลเมตร ก่อตั้งขึ้นเมื่อ 120 ปีก่อนคริสต์ศักราช เทซีฟอนทำหน้าที่เป็นเมืองหลวงของจักรวรรดิอิหร่านในสมัยจักรวรรดิพาร์เธียและจักรวรรดิซาเซเนียนมานานกว่า 800 ปี เทซีฟอนเป็นเมืองหลวงในฤดูหนาวของจักรวรรดิซาเซเนียนจนกระทั่งมุสลิมพิชิตเปอร์เซียเมื่อ 651 ปีก่อนคริสตศักราช
บิกไทม์รัช
บิกไทม์รัช (Big Time Rush) เป็นวงบอยแบนด์จากประเทศสหรัฐอเมริกา ที่ก่อตั้งขึ้นในปี ค.ศ. 2009 ณ เมืองลอสแอนเจลิส, ประเทศสหรัฐอเมริกา ประกอบไปด้วยสมาชิกจำนวน 4 คนคือ เจมส์ มาสโลว์, เคนดัลล์ ชมิดต์, โลแกน เฮนเดอร์สัน และ การ์โลส เพน่า จูเนียร์ โดยบิกไทม์รัชก็ได้ทำการยุติบทบาทในฐานะวงลงในปี ค.ศ. 2014
ประวัติ
บิกไทม์รัชได้ถือกำเนิดขึ้นจากการที่นิคคาโลเดียนต้องการสร้างซีรีส์ทางโทรทัศน์เรื่อง Big Time Rush พร้อมกับให้พวกเขาออกเพลงภายใต้สังกัดนิค เรเคิดส์แต่ภายหลังนิคคาโลเดียนได้ทำสัญญาร่วมกับโคลัมเบียเรเคิดส์ให้ร่วมผลิตโชว์ด้วยและทำให้พวกเขาได้ออกผลงานเพลงภายสังกัดโคลัมเบียเรเคิดส์แทน โดยพวกเขาได้ออกซิงเกิ้ลแรกของวงที่มีชื่อว่า Big Time Rush ในวันที่ 29 พฤศจิกายน ค.ศ. 2009 พร้อมกับออกอากาศซีรีส์ทางโทรทัศน์ในเดือนเดียวกัน
ต่อมาในเดือนตุลาคม ปี ค.ศ. 2010 พวกเขาได้ทำการปล่อยอัลบั้มแรกของวงที่มีชื่อว่า BTR โดยอัลบั้มแรกของพวกเขาก็สามารถทำอันดับขึ้นไปได้ถึงอันดับที่ 3 ในชาร์ตบิลบอร์ด 200 ในสัปดาห์แรกด้วยยอดขายถึง 67,000 ก๊อปปี้ ซึ่งภายหลังอัลบั้มนี้ก็สามารถทำยอดขายได้ถึง 500,000 ก๊อปปี้และได้รับการรับรองยอดขายอัลบั้มระดับโกลด์จาก RIAA และต่อมาในเดือนพฤศจิกายนพวกเขาก็ได้ปล่อยคริสต์มาสอีพีแรกของวงที่มีชื่อว่า Holiday Bundle
หลังจากนั้นในเดือนกุมภาพันธ์ ปี ค.ศ. 2011 พวกเขาได้ปล่อยซิงเกิ้ลที่มีชื่อว่า Boy Friend โดยซิงเกิ้ลนี้สามารถทำอันดับในสัปดาห์แรกได้ถึงอันดับที่ 72 ในชาร์ตบิลบอร์ด ฮอต 100 และก็ทำให้พวกเขาได้รับการเสนอชื่อเข้าชิงรางวัล Premios Oye! รางวัลทางด้านดนตรีของประเทศเม็กซิโกในปี ค.ศ. 2013 ซึ่งซิงเกิ้ลนี้ก็ถือได้ว่าเป็นซิงเกิ้ลที่ประสบความสำเร็จมากที่สุดของวงในชาร์ตบิลบอร์ด ฮอต 100 และในเดือนพฤศจิกายนพวกเขาก็ได้ปล่อยอัลบั้มที่ 2 ที่มีชื่อว่า Elevate พร้อมกับซีรีส์ทางโทรทัศน์ในฤดูกาลที่ 3
ต่อมาในปี ค.ศ. 2012 ช่วงเดือนกุมภาพันธ์ถึงมีนาคมทางวงก็ได้ประกาศทัวร์คอนเสิร์ตใหญ่ครั้งแรกของวงที่มีชื่อว่า Better with U Tour พร้อมกับในปีเดียวกันนั้นทางวงก็ได้ออกภาพยนตร์ทางโทรทัศน์เรื่องแรกของวงโดยมีชื่อว่า Big Time Movie ซึ่งภาพยนตร์เรื่องนี้ได้ออกอากาศในประเทศสหรัฐอเมริกาเป็นครั้งแรกในวันที่ 10 มีนาคม ค.ศ. 2012 โดยเรตติ้งของภาพยนตร์เรื่องนี้ก็ถือได้ว่าประสบความสำเร็จเป็นอย่างมากโดยในสัปดาห์แรกที่ภาพยนตร์เรื่องนี้ออกอากาศก็สามารถทำเรตติ้งไปได้มากถึง 13 กว่าล้านคน และทั้งนี้ทางวงก็ได้ออกซาวด์แทร็กอีพีของภาพยนตร์เรื่องนี้ด้วย โดยซาวด์แทร็กของภาพยนตร์เรื่องนี้ก็ได้นำเพลงของเดอะบีเทิลส์มาร้องใหม่ถึง 6 เพลงด้วยกัน
และในเดือนมิถุนายน ปี ค.ศ. 2013 พวกเขาก็ได้ปล่อยอัลบั้มที่ 3 ที่มีชื่อว่า 24/Seven โดยในปีเดียวกันนั้นเองพวกเขาก็ได้รับรางวัล Golden Bravo Otto Awards สาขา Best Global Pop Band or Group และหลังจากที่ซีรีส์ทางโทรทัศน์จบลงในปี ค.ศ. 2013 แล้วในปี ค.ศ. 2014 พวกเขาก็ยังได้รับรางวัลเวิลด์มิวสิกอะวอดส์ สาขา World's Best Live Act ซึ่งบิกไทม์รัชก็ถือได้ว่าเป็นนักแสดงและศิลปินภายใต้สังกัดนิคคาโลเดียนกลุ่มแรกที่สามารถคว้ารางวัลนี้มาครองได้ และหลังจากที่บิกไทม์รัชได้ทัวร์คอนเสิร์ต Live World Tour สุดท้ายเสร็จทางวงก็ได้ทำการตัดสินใจยุติบทบาทในฐานะวง
การสงครามสมัยสมเด็จพระเจ้ากรุงธนบุรี
หลังจากการล่มสลายของอาณาจักรอยุธยาในช่วงการเสียกรุงศรีอยุธยาครั้งที่ 2 เกิดสุญญากาศทางอำนาจทำให้สยามแบ่งออกเป็น 5 รัฐ คือ พิมาย พิษณุโลก สวางคบุรี นครศรีธรรมราช และธนบุรี กองทัพพม่าหลังจากตีกรุงศรีอยุธยาได้สำเร็จ ต้องรีบเดินทางกลับไปปกป้องบ้านเกิดเมืองนอนจากการรุกรานของจีน ทำให้เกิดสุญญากาศทางอำนาจในสยาม
รัฐธนบุรีซึ่งนำโดยสมเด็จพระเจ้าตากสินมหาราชมีชัยเหนือรัฐคู่แข่งทั้ง 4 และรวมสยามเป็นปึกแผ่นได้สำเร็จอีกครั้งใน พ.ศ. 2313/14
เพื่อป้องกันการรุกรานของพม่าในอนาคต สมเด็จพระเจ้าตากสินทรงรุกรานล้านนา ในขณะที่พระเจ้ามังระทรงส่งกองกำลังขนาดเล็กเข้าตอบโต้การรุกรานของสมเด็จพระเจ้าตากสิน อย่างไรก็ตาม สมเด็จพระเจ้าตากสินมหาราชขับไล่กองทัพพม่าขนาดเล็กและยึดล้านนากลับคืนมาได้สำเร็จในปี 2318 ทำให้พระเจ้ามังระที่กำลังจะสวรรคตตัดสินพระทัยส่งกองทัพใหญ่มาตีกรุงธนบุรี เหมือนคราวส่งมังมหานรธาและเนเมียวสีหบดีมาตีกรุงศรีอยุธยาในปี 2310 ก่อนที่พระเจ้ามังระจะสวรรคตในปีถัดมา
ต้นกำเนิดของพระยาตาก
พระยาตากเกิดเมื่อปี 2277 มีนามว่า สิน หรือ เจิ้ง ซิน พ่อของเขาเป็นพ่อค้าชาวจีนแต้จิ๋วและนายภาษีอากรชื่อเจิ้ง หยง  ซึ่งก่อนหน้านี้อพยพมาจากหมู่บ้านหัวฟู่ในอำเภอเฉิงไห่ มณฑลกวางตุ้ง เพื่อมารับราชการในสยาม มารดาชื่อนกเอี้ยง มีเชื้อสายสยาม-มอญ ต่อมาสินได้เป็นบุตรบุญธรรมของเจ้าพระยาจักรีที่สมุหนายก หลังจากอุปสมบทและถวายตัวเป็นมหาดเล็กแล้ว สินได้รับแต่งตั้งให้เป็นเจ้าเมืองตากเมื่อปี 2307 มีบรรดาศักดิ์เป็นพระยาตาก ในปี 2308 พระยาตากได้รับคำสั่งจากราชสำนักอยุธยาให้ลงมาช่วยป้องกันพระนครจากการรุกรานของพม่า ที่นำโดยมังมหานรธาและเนเมียวสีหบดี ไม่ค่อยมีใครรู้เรื่องราวเกี่ยวกับพระยาตากก่อนปี 2308 เนื่องจากหลักฐานทางประวัติศาสตร์เหลืออยู่น้อยมาก
การรวบรวมแผ่นดินให้เป็นปึกแผ่น
พ.ศ. 2311 สมเด็จพระเจ้ากรุงธนบุรี ให้เตรียมเรือและกำลังจะขึ้นไปตี เมืองพิษณุโลก ครั้นถึงฤดูน้ำนอง สมเด็จพระเจ้ากรุงธนบุรีก็เสด็จยกกำลังขึ้นไปทางเหนือเจ้าพิษณุโลกให้หลวงโกษา ยัง คุมกำลังมาตั้งรับบริเวณ ปากน้ำโพ เมื่อกองทัพสมเด็จพระเจ้ากรุงธนบุรีมาถึงก็ได้มีการรบพุ่งกัน สมเด็จพระเจ้ากรุงธนบุรีถูกปืนเข้าที่พระชงฆ์ (แข้ง) กองทัพกรุงธนบุรีจึงถอยกลับคืนพระนครเจ้าพิษณุโลกทราบข่าวก็ปราบดาภิเษกตัวเองขึ้นเป็นพระเจ้าแผ่นดินแต่อีก 7 วันต่อมาก็ถึงแก่พิราลัย ชุมนุมพิษณุโลกก็อ่อนแอลง ไม่นานก็ถูกผนวกรวมกับชุมนุมเจ้าพระฝาง
ต่อมา สมเด็จพระเจ้ากรุงธนบุรีโปรดให้จัดเตรียมกำลังเพื่อทำลายคู่แข่งทางการเมือง คือ กรมหมื่นเทพพิพิธ เจ้าแผ่นดิน "หุ่นเชิด" ของชุมนุมเจ้าพิมาย กรมหมื่นเทพพิพิธสู้ไม่ได้ พระองค์จึงถูกนำตัวกลับมายังกรุงธนบุรี และทรงถูกประหารระหว่างเดือนตุลาคม-เดือนพฤศจิกายน พ.ศ. 2311
ราวเดือน 4 พ.ศ. 2312 สมเด็จพระเจ้ากรุงธนบุรีให้เจ้าพระยาจักรี (แขก) เป็นแม่ทัพใหญ่ คุมกำลัง 5,000 คน ยกไปตี เมืองนครศรีธรรมราช ทางบกเมื่อยกไปถึงท่าหมาก แขวงอำเภอลำพูน แม่ทัพธนบุรีไม่สามัคคี ตีค่ายชุมนุมเจ้านครศรีธรรมราชไม่พร้อมกันจึงเสียทีสมเด็จพระเจ้ากรุงธนบุรีทราบและประเมินสถานการณ์แล้ว จึงเสด็จยกกองทัพเรือกำลัง 10,000 คน ยกลงไปช่วย ขึ้นบกแล้วเคลื่อนทัพต่อไปจนถึงเมืองไชยา ก่อนจะเข้าตีนครศรีธรรมราช ฝ่ายกองทัพเรือธนบุรีก็ไปถึงเช่นกันกองทัพกรุงธนบุรีจึงตีได้เมืองนครศรีธรรมราช
ในปี พ.ศ. 2313 สมเด็จพระเจ้ากรุงธนบุรีก็ยกกองทัพขึ้นไปปราบชุมนุมเจ้าพระฝางตีได้เมืองพิษณุโลกแล้วตามไปตีเมือง สวางคบุรี เจ้าพระฝางสู้ไม่ได้จึงนับได้ว่าสมเด็จพระเจ้ากรุงธนบุรีปราบปรามชุมนุมต่าง ๆ ลงอย่างราบคาบแล้ว
การปกป้องแผ่นดิน
ครั้น พระเจ้ามังระ กษัตริย์องค์ที่ 3 แห่งราชวงศ์โก้นบอง ทราบข่าวว่ามีคนไทยตั้งตนเป็นใหญ่อีกครั้งจึงได้มีพระบรมราชโองการให้ แมงกี้มารหญ้า เจ้าเมือง ทวาย ยกทัพมาปราบปราม กองทัพพม่ายกมาถึงอำเภอบางกุ้ง ซึ่งตั้งอยู่ทางทิศตะวันตกของกรุงธนบุรีมีกำลังตามพระราชพงศาวดาร 2,000 คน สมเด็จพระเจ้ากรุงธนบุรีเสด็จนำกองทัพออกตีพม่าจนแตกพ่ายกิตติศัพท์ที่รบชนะทำให้พระราชอำนาจทางการเมืองในภาคกลางยิ่งเข้มแข็งยิ่งขึ้น ราวปี พ.ศ. 2311 พระองค์ก็ยกทัพไปตีชุมนุมพิษณุโลกอีกแต่กระสุนปืนเข้าที่พระชงฆ์ (แข้ง) จึงต้องยกทัพกลับและรักษาพระองค์ยังพระนคร
หลังหายจากพระอาการประชวรแล้วในระหว่างปี พ.ศ. 2312-2313 สมเด็จพระเจ้ากรุงธนบุรีได้ใช้เวลาในการปราบปรามชุมนุมอื่น ๆ เพื่อรวบรวมแผ่นดินให้เป็นปึกแผ่นเริ่มจากชุมนุมเจ้าพิมาย ชุมนุมเจ้านครศรีธรรมราช และชุมนุมเจ้าพระฝางตามลำดับ เมื่อปราบปรามชุมนุมต่าง ๆ ลงอย่างราบคาบแล้ว รัฐบาลจีนก็เริ่มให้การยอมรับสถานะพระมหากษัตริย์ของพระองค์อย่างเป็นทางการ นอกจากการต่อสู้เพื่อรวบรวมแผ่นดินให้เป็นปึกแผ่นแล้วยังต้องป้องกันหัวเมืองชายแดนอีกด้วย ตลอดรัชสมัยทำสงครามกับพม่าถึง 9 ครั้ง ดังนี้
การขยายอาณาเขต
พ.ศ. 2322 ยกกองทัพขึ้นไปตีเมืองเวียงจันทน์และอัญเชิญพระพุทธมหามณีรัตนปฏิมากรพระแก้วมรกต และพระบางมาสู่กรุงธนบุรี
พ.ศ. 2324 ยกกองทัพขึ้นไปตีเขมร
ในสมัยกรุงธนบุรีได้มีการรวบรวมหัวเมืองต่างๆ เข้ามาในราชอาณาจักร ได้แก่ ธนบุรี อ่างทอง สิงห์บุรี ลพบุรี อุทัยธานี นครสวรรค์ ฉะเชิงเทรา นครนายก ชลบุรี ระยอง จันทบุรี ตราด นครชัยศรี นครปฐม สุพรรณบุรี ราชบุรี สมุทรสาคร สมุทรสงคราม เพชรบุรี กาญจนบุรี และประจวบคีรีขันธ์
ซานฆวน (ประเทศอาร์เจนตินา)
เป็นเมืองทันสมัย มีถนนกว้างอย่างดี มีทางเท้ากว้างและมีการปลูกพันธุ์ไม้ที่แตกต่างกันและต้นไม้ต่างชนิดกัน มีคลองชลประทาน ทำให้ได้มาซึ่งชื่อ oasis town
มีโครงสร้างพื้นฐานและการขนส่งอำนวยความสะดวกที่สำคัญ ตึกที่ทันสมัยและสิ่งแวดล้อมรอบ ๆ อ่างเก็บน้ำและเขื่อนอูยุม สปา พิพิธพันธ์ ไร่องุ่นขนาดใหญ่ และการเพาะปลูกพืชชนิดต่าง ๆ ซึ่งมีการผลิตไวน์เป็นสิ่งที่สำคัญที่สุด
รัฐปีเอาอี
รัฐปีเอาอี (Piauí) เป็นหนึ่งในรัฐของบราซิล ตั้งอยู่ทางตะวันออกเฉียงเหนือของประเทศ รัฐมีชายฝั่งทะเลสั้นที่สุดในรัฐของบราซิลที่ติดทะเล มีความยาวชายฝั่ง 66 กิโลเมตร มีเมืองหลวงของรัฐชื่อ เตเรซีนา เป็นเมืองหลวงของรัฐเดียวในภาคตะวันออกเฉียงเหนือที่มีเมืองหลวงที่ไม่ติดทะเล ไม่เหมือนกับรัฐอื่น เพราะรัฐปีเอาอีเป็นเมืองอาณานิคมแห่งแรกในแผ่นดิน แล้วจึงขยับขยายมายังมหาสมุทร
ทางตะวันตกเฉียงใต้ของรัฐ มีอุทยานแห่งชาติ เซร์ราดากาปีวารา เป็นมรดกโลกของยูเนสโก โดยรัฐนี้มีขนาดกลาง พื้นที่ทั่วไปทำเกษตรกรรมเป็นส่วนใหญ่
ซี-เอชทีเอ็มแอล
ซี-เอชทีเอ็มแอล (C-HTML: Compact HTML เอชทีเอ็มแอลแบบกระชับ) เป็นส่วนหนึ่งของเอชทีเอ็มแอลที่ใช้งานใน โทรศัพท์เคลื่อนที่ i-mode ของ DoCoMo ซี-เอชทีเอ็มแอลยังเพิ่มหลายความสามารถเพิ่มเติมจากในมาตรฐานเอชทีเอ็มแอล, Shortcut ของหมายเลขโทรศัพท์ที่ติดต่อ และตัวอักขระประจำชาติ อย่าง Shift-JIS (ภาษาญี่ปุ่น) แนวคิดทั้งหมด ถูกนำมาจากครึ่งทางของ HDML/WML
ซี-เอชทีเอ็มแอลถูกพัฒนาขึ้นมาโดย ACCESS และ ผู้ผลิตญี่ปุ่น ใน ค.ศ. 1998 และซี-เอชทีเอ็มแอลคือทางเลือกของ WML และ XHTML Basic มันถูกคิดว่าเหนือกว่า WML โดยผู้คนจำนวนหนึ่งกล่าวว่า ซี-เอชทีเอ็มแอลเข้ากันได้กับเอชทีเอ็มแอล ดังนั้น เว็บไซต์ที่เขียนด้วยซี-เอชทีเอ็มแอลจึงสามารถเข้าชมได้ด้วยเว็บเบราว์เซอร์มาตรฐาน และสร้างด้วยเครื่องมือสร้างเว็บไซต์มาตรฐาน ด้วยการประมวลผลและการทดสอบความถูกต้องที่น้อยที่สุด
นอกจากนี้ซี-เอชทีเอ็มแอลไม่ต้องมี "การ์ด" ที่เป็นโครงสร้างของ WML ซึ่งเป็นส่วนที่ทำให้ช้า
XHTML Basic หวังว่าซี-เอชทีเอ็มแอลในอนาคตอันใกล้จะมีผู้พัฒนาจำนวนมากให้การยอมรับ (XHTML Basic คือ หน่วยงานที่สนับสนุนโดย au/KDDI's EZ ผู้ให้บริการข้อมูลโทรศัพท์ไร้สายในญี่ปุ่น และโอเปอร์เรเตอร์ WAP อื่นๆ จำนวนมากมายทั่วโลก)
ฮายาโตะ อาซาอิ
ฮายาโตะ อาซาอิ เป็นนักมวยสากลชาวญี่ปุ่น เกิดเมื่อ 4 พฤศจิกายน พ.ศ. 2520 ที่นาโงยะ จังหวัดไอจิ ญี่ปุ่น สถิติการชก 24 ครั้ง ชนะ 17 (น็อค 13) เสมอ 3 แพ้ 4
ICD-10 บทที่ 3: โรคของเลือดและอวัยวะสร้างเลือดและความผิดปกติบางอย่างของกลไกภูมิคุ้มกัน
เป็นบัญชีโรคย่อยหนึ่งจากบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง ฉบับทบทวนครั้งที่ 10 (ICD-10) ซึ่งเป็นรหัสของโรคและอาการ อาการแสดง ความผิดปกติที่ตรวจพบ อาการนำ สภาพสังคม หรือสาเหตุภายนอกของการบาดเจ็บหรือโรค จัดทำขึ้นโดยองค์การอนามัยโลกโดยแล้วเสร็จในปี พ.ศ. 2535 โดยมีวัตถุประสงค์ในการจัดประเภทการเจ็บป่วยตามเกณฑ์เพื่อใช้บันทึกเพื่อรวบรวมเป็นข้อมูลทางสถิติในการวางแผนสุขภาพในระดับสากล
พระอัศวโฆษ
พระอัศวโฆษ (ราว ค.ศ. 80 – 150) เป็นภิกษุนิกายสรวาสติวาท นักปราชญ์ นักเขียนละคร นักกวี และนักโต้วาที จากอินเดีย เกิดที่เมืองสาเกตะ ทางตอนเหนือของอินเดีย เชื่อว่าพระอัศวโฆษเป็นนักเขียนละครภาษาสันสกฤตคนแรก และถือว่าเป็นกวีชาวอินเดียที่ยิ่งใหญ่ก่อนยุคของกาลิทาส พระอัศวโฆษถือเป็นหนึ่งในนักเขียนชาวพุทธที่โด่งดังที่สุด แต่บทละครได้เทียบเคียงกับรามายณะร่วมสมัย ซึ่งวรรณกรรมพุทธศาสนาก่อนหน้ายุคของพระอัศวโฆษแต่งด้วยภาษาบาลีและภาษาปรากฤต โดยท่านประพันธ์ด้วยภาษาสันสกฤต
ไททานิก 2
ไททานิก 2 (Titanic II) เป็นแบบแผนเรือเดินสมุทรที่จะทำหน้าที่เป็นแบบจำลองของอาร์เอ็มเอส ไททานิกในปัจจุบัน เรือใหม่มีแผนว่าจะรองรับตันกรอส (GT) ที่ 56,000 ในขณะที่เรือดั้งเดิมมีระวางน้ำหนักของเรือ (GRT) ประมาณ 46,000 ไคลฟ์ พาลเมอร์ (Clive Palmer) มหาเศรษฐีชาวออสเตรเลีย เป็นผู้ประกาศโปรเจกต์นี้ในเดือนเมษายน ค.ศ. 2012 ในฐานะเรือธงที่ได้รับการนำเสนอของบริษัทเรือสำราญ Blue Star Line Pty. Ltd. แห่งบริสเบน ประเทศออสเตรเลีย เดิมตั้งใจเปิดใช้งานใน ค.ศ. 2016 แต่ล่าช้าถึง ค.ศ. 2018 แล้วล่าไปอีกถึง ค.ศ. 2022 โดยมีการดำเนินการพัฒนาโปรเจกต์ต่อในเดือนพฤศจิกายน ค.ศ. 2018 หลังประสบกับรอยร้าวที่เกิดขึ้นใน ค.ศ. 2015 โดยมีที่มาจากข้อพิพาททางการเงิน ซึ่งส่งผลต่อเงินลงทุนโปรเจกต์ไป 500 ล้านดอลลาร์สหรัฐ
รายชื่อภาพยนตร์ไทย พ.ศ. 2481
'''รายชื่อภาพยนตร์ไทย ที่ออกฉายครั้งแรกใน พ.ศ. 2481'''
กีฬาวอลเลย์บอลในกีฬาแห่งชาติ ครั้งที่ 44
กีฬาวอลเลย์บอลในกีฬาแห่งชาติ ครั้งที่ 44 จัดแข่งขันที่โรงยิมโรงเรียนสวนกุหลาบจิรประวัติ จังหวัดนครสวรรค์ กำหนดแข่งขันระหว่างวันที่ 11–21 ธันวาคม พ.ศ. 2558
จีอาร์บี 130427เอ
จีอาร์บี 130427เอ เป็นแสงวาบรังสีแกมมา ค้นพบเมื่อวันที่ 27 เมษายน 2013  แสงวาบรังสีแกมมานี้เกี่ยวข้องกับเอสเอ็น 2013ซีพี ซึ่งมีการคาดการณ์ลักษณะของแสงสัญญาณเมื่อวันที่ 2 พฤษภาคม ค.ศ. 2013 และตรวจพบเมื่อวันที่ 13 พฤษภาคม 2013 หอสังเกตการณ์อวกาศเฟอร์มีตรวจพบรังสีแกมมาด้วยพลังงานอย่างน้อย 94 พันล้านโวลต์อิเล็กตรอน ถูกตรวจจับโดย Burst Alert Telescope บนกล้องโทรทรรศน์สวิฟท์และเป็นหนึ่งในแสงวาบรังสีแกมมาที่สว่างที่สุดที่สวิฟท์เคยตรวจพบ มันเป็นหนึ่งในห้าแสงวาบรังสีแกมมาที่ใกล้เคียงที่สุดซึ่งอยู่ห่างออกไปประมาณ 3.6 พันล้านปีแสงและใช้เวลาที่ค่อนข้างยาวนาน
เมียเนิงคาซักสตาเนิม
มเยนึง คาซาเคิสตาเนิม (Menıñ Qazaqstanym / Менің Қазақстаным; แปลว่า คาซัคสถานของข้า) คือชื่อของเพลงชาติคาซัคสถานในปัจจุบัน ซึ่งเริ่มใช้มาตั้งแต่วันที่ 7 มกราคม พ.ศ. 2549 เพื่อใช้แทนเพลงชาติสาธารณรัฐคาซัคสถานของเดิมที่ใช้มาตั้งแต่คาซัคสถานได้รับเอกราชจากสหภาพโซเวียตในปี พ.ศ. 2534
เพลงนี้แต่งขึ้นโดยมีต้นเค้าจากเพลงชื่อเดียวกันซึ่งประพันธ์ไว้เมื่อปี พ.ศ. 2499 โดยแชมเชอ คาลดายาคอฟ (Шәмші Қалдаяқов / Şämşı Qaldaiaqov) เป็นผู้ประพันธ์ทำนอง ส่วนเนื้อร้องแต่งโดยฌูเมเคน แนเฌอเมเดนอฟ (Жұмекен Нәжімеденов / Jūmeken Näjımedenov) ภายหลังนายนูร์ซุลตัน นาซาร์บายิฟ (Nursultan Nazarbaev) ประธานาธิบดีแห่งคาซัคสถาน ได้แก้ไขเพิ่มเติมเนื้อร้องบางส่วน ก่อนที่จะมีการประกาศใช้เพลงนี้เป็นเพลงชาติคาซัคสถานอย่างเป็นทางการในปี พ.ศ. 2549
เนื้อร้อง
''เนื้อร้องใน ค.ศ. 1956''
คำแปล
หนทางได้เบิกไปสู่ความรุ่งเรืองแล้ว
สื่อพลเมือง
สื่อพลเมือง หมายถึง รูปแบบของเนื้อหาที่ผลิตโดยประชาชนภาคเอกชน ที่เป็นอย่างอื่น ไม่เป็นนักข่าวมืออาชีพ วารสารศาสตร์พลเมือง สื่อมีส่วนร่วมและสื่อประชาธิปไตยมีความสัมพันธ์กับหลักการ
สื่อของพลเมืองเป็นคำที่ถูกสร้างโดย Clemencia Rodriguez สื่อพลเมือง หมายถึง วิธีการที่ผู้ชมสามารถเข้าร่วมเป็นสื่อที่ใช้ทรัพยากรต่างๆที่มีให้ ในยุคใหม่ที่ได้นำเทคโนโลยีใหม่เกี่ยวกับเทคโนโลยีสื่อต่างๆที่เป็นพื้นสำหรับคนมีส่วนร่วม
มีหลายรูปแบบของคนที่ผลิตสื่อรวมทั้งเป็น กล่อง, vlogs, podcasts, digital storytelling, community radio, participatory video และมากขึ้นและอาจจะกระจายผ่านทาง โทรทัศน์วิทยุ อินเทอร์เน็ต, อีเมลล์,โรงหนัง, ดีวีดี และรูปแบบอื่นๆ หลายองค์กรและสถาบันอยู่เพื่อความสะดวกในการผลิตสื่อโดยประชาชนภาคเอกชน แต่ไม่จำกัด โทรทัศน์เข้าถึงประชาชนอิสระศูนย์สื่อและศูนย์เทคโนโลยีของชุมชน
กับการเกิดของสายโทรทัศน์ ในปี 1998 มาเคลื่อนไหวประโยชน์สาธารณะเพื่อประชาธิปไตยอุตสาหกรรมนี้เฟื่องฟูใหม่ หลายประเทศทั่วโลกหมายถึงการพัฒนากฎหมายโดยประชาชนภาคเอกชนในการเข้าถึงและใช้ระบบสายเคเบิลท้องถิ่นเพื่อชุมชนของตนเอง
เทคโนโลยีผู้บริโภคราคาไม่แพง และการเข้าถึงที่กว้าง อินเทอร์เน็ตได้สร้างการกระจายอิเล็กทรอนิกส์ใหม่ ในขณะที่ตลาดองค์กรสื่อชอบระยะเวลานานผูกขาดในการกระจายสื่อ อินเทอร์เน็ตเกิดมากมาย เพื่อผลิตสื่อ และลู่ทางใหม่เพื่อส่งข้อมูลให้กับผู้ชม
วิดีโอมีส่วนร่วม เป็นวิธีการและสื่อการมีส่วนร่วมหรือสื่อพลเมืองที่เป็นที่นิยมมากขึ้นด้วยต้นทุนที่ลดลงของการผลิตภาพยนตร์ / วิดีโอ พร้อมกล้องวิดีโอผู้บริโภค และอุปกรณ์อื่น ๆ และความสะดวกในการจัดจำหน่ายผ่านทางอินเทอร์เน็ต
แม้ว่าวิดีโอ / ภาพยนตร์สามารถผลิตได้โดยบุคคลเดียว การผลิตมักจะต้องใช้กลุ่มของผู้เข้าร่วม และ filmmaking มีส่วนร่วมเพื่อรวมชุดของเทคนิคที่เกี่ยวข้องกับชุมชน / กลุ่ม ใน conceptualizing และผลิตภาพยนตร์ของตัวเอง
เหตุระเบิดในซูราบายา
'''เหตุระเบิดในเมืองซูราบายา พ.ศ. 2561''' เป็นชุดของเหตุการณ์การก่อการร้ายที่เริ่มขึ้นเมื่อวันที่ 13 พฤษภาคม พ.ศ. 2561 ที่คริสตจักร 3 แห่งในเมืองซูราบายา ซึ่งเป็นเมืองใหญ่ที่สุดอันดับสองของประเทศอินโดนีเซีย เหตุระเบิดเกิดขึ้นที่คริสตจักรคาทอลิกพระแม่มารีย์ (Gereja Katolik Santa Maria Tak Bercela, SMTB) บนถนน Ngagel Madya โบสถ์คริสเตียน (Gereja Kristen Indonesia, GKI) บนถนน Diponegoro และคริสตจักรเซนเทอร์เพนทาคอร์ด (Gereja Pantekosta Pusat Surabaya, GPPS) บนถนน Arjuno เหตุระเบิดครั้งแรก ณ คริสตจักรคาทอลิกพระแม่มารีย์ และจนถึงครั้งที่สามภายในหนึ่งชั่วโมง
เหตุระเบิดครั้งที่สี่เกิดขึ้นที่อพาร์ตเมนท์ในเมืองซิโดจน ตั้งอยู่ทางตอนใต้เมืองซูราบายา ซึ่งเหตุการณ์เกิดขึ้นเมื่อผู้ก่อการร้ายได้ตั้งระบบระเบิดไว้ภายในห้อง ซึ่งในห้องมีผู้เสียชีวิต 3 คน และเด็ก 2 คน, เด็กโตบาดเจ็บ เหตุระเบิดครั้งที่ห้าเกิดขึ้นหลักจากเหตุหนึ่งวัน ซึ่งเกิดขึ้นที่สำนักงานตำรวจเมืองซูราบายา (Mapolrestabes Surabaya) ผู้ก่อเหตุได้จุดระเบิดระหว่างที่เจ้าหน้าที่ตำรวจเข้ามาในสำนักงานตำรวจ
เมื่อบ่ายวันที่ 15 พฤษภาคม พ.ศ. 2561 มีผู้เสียชีวิตจากการระเบิดพลีชีพทั้งหมด 26 คน มีคนกว่า 50 คนได้รับบาดเจ็บ บางคนบาดเจ็บสาหัส เหตุระเบิดในครั้งนี้เกิดขึ้นหลังจากเหตุระเบิดที่เมกา บริบรอฟ ในเดปก ส่งผลให้เจ้าหน้าที่ตำรวจเสียชีวิต 5 นาย เหตุระเบิดในครั้งนี้ถือได้ว่าร้ายแรงที่สุดในประเทศอินโดนีเซีย หลังจากการโจมตีที่บาหลี ใน พ.ศ. 2545 จากการสืบสวนพบว่าผู้ที่ระเบิดพลีชีพเป็นครอบครัวจากประเทศซีเรีย
เหตุระเบิดในครั้งนี้ถือได้ว่าเป็นเหตุระเบิดที่สามารถตบตาและวางแผนได้ดีที่สุดในประเทศอินโดนีเซีย นอกจากนี้ยังเป็นครั้งแรกของประวัติศาสตร์อินโดนีเซียที่มีเด็กอายุ 9 ขวบร่วมขบวนการเหตุระเบิดในครั้งนี้ด้วย
รักนิรันดร์ หมวดรันสารคาม
รักนิรันดร์ หมวดรันสารคาม มีชื่อจริงว่า นิรันดร ธาดา   เกิดเมื่อวันที่ 28 มิถุนายน พ.ศ. 2535 ที่ อำเภอภูผาม่าน จังหวัดขอนแก่น
รักนิรันดร์เคยเป็นนักมวยไทยมาก่อนในสังกัดค่ายมวยดาบรันสารคามของ ร้อยตำรวจโท นิรันดร์ ยศพล ประธานชมรมมวยสยามภาคอีสาน ชกมวยไทยมาแล้วร้อยกว่าครั้ง เคยมีชื่อเข้าร่วมชกในมวยรอบปูนเสือมวยไทยพันธุ์แท้ครั้งที่ 14 ของสนามมวยช่อง 7 สี เคยชกมวยสากลสมัครเล่นมาก่อนโดยเคยคว้าเหรียญทองการแขังขันกีฬาแห่งชาติ เมื่อปี พ.ศ. 2555 ก่อนจะมาชกมวยสากลอาชีพโดยการจัดของทีมงานวันทรงชัย ชกชนะรวดต่อเนื่อง 10 ครั้ง โดยสามารถชนะน็อคได้ถึง 7 ครั้ง ชนะคะแนนอีก 3 ครั้ง
ธงชัย สุขโกกี
ธงชัย สุขโกกี (Thongchai Sukkoki; เกิด 17 สิงห) เป็นผู้จัดการทีมฟุตบอลอาชีพชาวไทยและอดีตผู้รักษาประตูทีมชาติไทย ปัจจุบันเป็นผู้จัดการทีมบีจี ปทุม ยูไนเต็ด
ธงชัยจบการศึกษาระดับประถมจากโรงเรียนวัดบางปะกอก ระดับมัธยมต้น จากโรงเรียนบางปะกอกวิทยาคม ระดับมัธยมปลายจากโรงเรียนเทพศิรินทร์ และระดับอุดมศึกษาจาก จุฬาลงกรณ์มหาวิทยาลัย และเคยดำรงตำแหน่งกรรมการผู้จัดการ บริษัท อี.คิว.ซ็อคเกอร์ กรุ๊ป จำกัด
วงจรสะพาน
วงจรสะพาน (bridge circuit) เป็นประเภทหนึ่งของวงจรไฟฟ้า ในวงจรนี้จะมีสองสาขาที่อยู่ในแนวขนานกัน โดยมีสาขาที่สามเป็น "สะพาน" ที่เชื่อมต่อระหว่างสองสาขาแรกที่จุดกลางระหว่างสองสาขานั้น แต่เดิมสะพานถูกพัฒนาขึ้นมาเพื่อวัตถุประสงค์ในการตรวจวัดในห้องปฏิบัติการ และหนึ่งในจุดเชื่อมกลางสะพานมักจะปรับได้เมื่อนำมาใช้ในงานดังกล่าว วงจรสะพานในขณะนี้สามารถพบได้ในการใช้งานมากมาย ทั้งเชิงเส้นและไม่เชิงเส้น รวมทั้งใน เครื่องมือวัด, การกรอง และ การแปลงพลังงานไฟฟ้า
วงจรสะพานที่รู้จักกันดีที่สุด สะพานแบบ Wheatstone ถูกคิดค้นโดย ซามูเอล ฮันเตอร์ คริสตี้ และทำให้เป็นที่นิยมโดย ชาลส์ วีทสโตน มันถูกใช้สำหรับวัด ความต้านทาน มันถูกสร้างขึ้นมาจากตัวต้านทานสี่ตัว มีสองตัวที่รู้ค่าเป็น R1 และ R3 (ดูภาพ) Rx เป็นความต้านทานที่ต้องการรู้ค่า และ R2 สามารถปรับค่าได้และผ่านการสอบเทียบแล้ว สองจุดที่อยู่ตรงข้ามกันในแนวดิ่งจะเชื่อมต่อเข้ากับแหล่งที่มาของกระแสไฟฟ้า เช่นแบตเตอรี่ และมี มิเตอร์แรงดัน เชื่อมต่อคร่อมอีกสองจุดในแนวนอน R2 จะถูกปรับจนกระทั่งมิเตอร์อ่านค่าที่ศ​​ูนย์ ดังนั้นหมายความว่าอัตราส่วนระหว่าง R2 ต่อ R1 จะมีค่าเท่ากับอัตราส่วนระหว่าง Rx ต่อ R3 ดังนั้นค่าของ Rx จึงสามารถคำนวณได้
สะพานแบบ Wheatstone ยังถูกทำให้เป็นสากลเพื่อวัด อิมพีแดนซ์ ในวงจร AC และเพื่อวัดค่าความต้านทาน, ค่าการเหนี่ยวนำ, ค่าความจุ และ ปัจจัยการกระจายพลังงาน ได้แยกต่างหาก การจัดเรียงชิ้นส่วนในรูปแบบอื่นๆที่รู้จักกันได้แก่ สะพานแบบ Wien สะพานแบบแมกซ์เวลล์ และ สะพานแบบ Heaviside วงจรทั้งหมดนี้จะขึ้นอยู่บนหลักการเดียวกันซึ่งก็คือเพื่อเปรียบเทียบขาออกของสอง โปเทนฉิโอมิเตอร์ ที่ใช่แหล่งจ่ายไฟร่วมกัน
ใน ตัวควบคุมมอเตอร์ บางตัว สะพานแบบ H จะถูกใช้ในการควบคุมทิศทางการหมุนของมอเตอร์
NOR (ตรรกศาสตร์)
ในตรรกะแบบบูล ตรรกะ nor หรือ การปฏิเสธแบบร่วม (joint denial) เป็นการดำเนินการทางตรรกะที่ผลผกผันกับตรรกะ or โดยที่ p nor q เป็นจริงได้ก็ต่อเมื่อทั้ง p และ q เป็น เท็จ
NOR รู้จักกันในอีกชื่อหนึ่งคือ Webb-operation หรือ Peirce arrow ซึ่งได้ชื่อตาม Charles Peirce ผู้พิสูจน์ว่าการดำเนินการทางตรรกะสามารถแสดงในรูปพจน์ของ NOR เหมือนกับ ตรรกะ NAND เราสามารถใช้ NOR เพียงตรรกะเดียว โดยไม่ใช้ตรรกะอื่นมาประกอบเป็นระบบตรรกะได้ (ใช้วิธี NOR functionally complete) หรือที่รู้จักกันในชื่อ Quine's dagger
นิยาม
NORเป็นการดำเนินการตรรกะบนค่าตรรกะสองค่า ถ้ามีตัวดำเนินการทางตรรกศาสตร์ 2 ค่า จะใด้ค่า จริง ก็ต่อเมื่อตัวถูกดำเนินการทั้งสองเป็นเท็จ ในกรณีอื่นๆจะให้ค่าเป็น เท็จ ถ้ามีตัวถูกดำเนินการค่าใดค่าหนึ่งเป็นจริงเพียงค่าเดียวหรือเป็นจริงทั้งคู่
ตารางค่าความจริง
ตารางค่าความจริง ของ p NOR q (หรือเขียนตาม p ⊥ q หรือ p ↓ q) เป็นดังนี้:
แผนภาพเวนน์
เราสามารถเขียนแทน p NOR q ด้วย, โดยที่สัญลักษณ์ \lor แทน OR และขีดบนแทนสัญลักษณ์นิเสธที่ตรรกะที่แสดงอยู่ภายใต้ ซึ่งเขียนโดยทั่วไปในรูป หรือเขียนแทน p NOR q ด้วย
การปฏิเสธแบบร่วม
NOR มีลักษณะที่น่าสนใจโดยตัวดำเนินการตรรกะอื่นๆสามารถแสดงในรูปแบบฟังก์ชันของ NOR
ตรรกะ NAND มีความสามารถแสดงแทนได้เช่นกัน
ดูเพิ่ม
Puerta lógica Algebra di Boole
เจ้าชายอาร์ชีแห่งซัสเซกซ์
พระประวัติ
เจ้าชายอาร์ชีประสูติเมื่อเวลา 05.26 น. (ตามเวลาท้องถิ่น) หรือ 04.26 น. (ตามเวลาสากล) ของวันที่ 6 พฤษภาคม พ.ศ. 2562 ณ โรงพยาบาลพอร์ตแลนด์สำหรับสตรีและเด็กในลอนดอน เจ้าชายแฮร์รีได้ตรัสเกี่ยวกับการกำเนิดพระโอรสว่า "คลอดเกินกำหนดไปนิด (a bit overdue)" ในเบื้องต้นไม่มีการประกาศพระนามของพระโอรสเมื่อแรกประสูติ แต่สถานที่สำคัญหลายแห่ง เช่น น้ำตกไนแองการา ซีเอ็นทาวเวอร์ และลอนดอนอายมีการประดับไฟหลากสีเพื่อร่วมแสดงความยินดี
เจ้าชายอาร์ชีปรากฏพระองค์ต่อสาธารณชนครั้งแรกระหว่างดยุกและดัชเชสแห่งซัสเซกซ์ประทานสัมภาษณ์กับสื่อมวลชนเกี่ยวกับการประสูติที่ปราสาทวินด์เซอร์ หรือสองวันหลังพระประสูติกาล เมื่อวันที่ 8 พฤษภาคม พ.ศ. 2562 และได้มีการประกาศพระนามอย่างเป็นทางการผ่านอินสตาแกรม ภายหลังการเข้าเฝ้าสมเด็จพระราชินีนาถและดยุกแห่งเอดินบะระในวันเดียวกัน โดย "อาร์ชี" มาจากคำว่า "อาร์ชีบอลด์" (Archibald) แปลว่า "กล้าหาญ" กับ "แฮร์ริสัน" เป็นการตั้งพระนามตามพระบิดา แปลว่า "บุตรของแฮร์รี"
ตำแหน่งและสิทธิในการสืบราชบัลลังก์
เจ้าชายอาร์ชีเป็นพระราชปนัดดาในสมเด็จพระราชินีนาถเอลิซาเบธที่ 2 แห่งสหราชอาณาจักร ทรงอยู่ในลำดับที่ 6 ของการสืบสันตติวงศ์สหราชอาณาจักรต่อจากพระบิดา และเป็นทายาทผู้มีสิทธิโดยตรงในการสืบตำแหน่งดยุกแห่งซัสเซกซ์ของบิดา
ดยุกแห่งซัสเซกซ์เป็นเจ้านายผู้มีสิทธิในการสืบราชสันตติวงศ์สหราชอาณาจักรในลำดับต้น ๆ โดยมี เจ้าชายวิลเลียม เจ้าชายแห่งเวลส์ (พระเชษฐา) และพระโอรสและพระธิดาของพระเชษฐาอีกสามพระองค์มีสิทธิสืบราชสมบัติก่อน เนื่องจาก ดยุกแห่งซัสเซกซ์เป็นพระโอรสพระองค์เล็ก พระโอรสของดยุกแห่งซัสเซกซ์จึงมิได้เป็นเจ้าชายแห่งสหราชอาณาจักรหรือมีฐานันดรศักดิ์โดยอัตโนมัติ และคาดว่าอาจจะมีตำแหน่ง "เหมือนลูกดยุกคนอื่น ๆ" เมานต์แบ็ตเทน-วินด์เซอร์นั้นมีตำแหน่งเป็นเอิร์ลแห่งดัมบาร์ตัน ตามสิทธิและเป็นบรรดาศักดิ์หนึ่งของบิดา ทว่า ดยุกและดัชเชสแห่งซัสเซกซ์ทรงตัดสินพระทัยที่จะมิให้โอรสมีบรรดาศักดิ์ และมีพระประสงค์ให้โอรสมีชื่อว่า "เด็กชายอาร์ชี"
อย่างไรก็ตาม สมเด็จพระเจ้าชาลส์ที่ 3 แห่งสหราชอาณาจักร ทรงสถาปนาเมานต์แบ็ตเทน-วินด์เซอร์เป็นเจ้าชายแห่งสหราชอาณาจักรในฐานะพระราชนัดดาในองค์พระมหากษัตริย์สหราชอาณาจักร ตามหนังสือสิทธิบัตรซึ่งตราขึ้นโดยพระเจ้าจอร์จที่ 5 ในปี ค.ศ. 1917
อ้างอิง
2019
มูสลี
ในประเทศสวิตเซอร์แลนด์และเยอรมนียังนิยมรับประทานมูสลีเป็นอาหารมื้อเบาก่อนอาหารเย็นอีกด้วย
มูสลีจัดเป็นอาหารประเภทคาร์โบไฮเดรตพลังงานสูง เหมาะแก่การรับประทานเป็นอาหารเช้า
ประวัติ
มูสลีได้รับการพัฒนาขึ้นประมาณช่วงปี พ.ศ. 2443 โดยแพทย์ชาวสวิสชื่อ มักซีมีเลียน เบียร์เชอร์-เบ็นเนอร์ สำหรับผู้ป่วยที่ต้องรับประทานอาหารที่อุดมไปด้วยผลไม้และผักสดในโรงพยาบาลของเขา เขาได้รับแรงบันดาลใจมาจาก "อาหารจานแปลก" ที่เขาและภรรยาได้รับประทานขณะปีนเขาที่เทือกเขาแอลป์ มูสลีที่รู้จักกันในปัจจุบันเริ่มได้รับความนิยมในประเทศแถบตะวันออกในช่วงปี พ.ศ. 2503 ซึ่งเป็นช่วงที่อาหารสุขภาพและอาหารมังสวิรัติได้รับความสนใจ มูสลีแบบดั้งเดิมของเบียร์เชอร์ถูกแช่ในน้ำและน้ำมะนาวข้ามคืน จากนั้นรับประทานคู่กับโยเกิร์ต
มูสลีในบรรจุภัณฑ์
มูสลีในบรรจุภัณฑ์มีส่วนประกอบหลักเป็นข้าวโอ๊ตชนิดเกล็ดหรือคอร์นเฟลก ผสมกับผลไม้แห้งหลากหลายแบบ ถั่ว และเมล็ดพันธุ์ ส่วนใหญ่แล้วจะมีส่วนประกอบของเกล็ดธัญพืชชนิดอื่น เช่น ข้าวสาลีหรือข้าวไรย์ โดยมีรูปแบบอื่น ๆ ซึ่งอาจมีส่วนผสมของน้ำผึ้ง เครื่องเทศ หรือช็อกโกแลต มูสลีในบรรจุภัณฑ์แบบแห้งสามารถเก็บได้เป็นเวลานานหลายเดือนและรับประทานได้อย่างรวดเร็วเพียงผสมกับนม โยเกิร์ต กาแฟ ช็อกโกแลตร้อน น้ำผลไม้ หรือน้ำเปล่า นอกจากนี้ยังสามารถใส่ผลไม้ได้ตามต้องการ นอกจากนี้อีกวิธีหนึ่งในการรับประทานมูสลีได้แก่ การแช่นมไว้ข้ามคืน จากนั้นรับประทานพร้อมผลไม้สด
มูสลีสด
เราสามารถทำมูสลีแบบสดโดยใช้ข้าวโอ๊ตชนิตเกล็ด หรือข้าวโอ๊ตแบบเต็มเมล็ดซึ่งผ่านการแช่ในน้ำเปล่าหรือน้ำผลไม้ ส่วนประกอบอื่น ๆ ที่มักนำมาใช้ ได้แก่ ผลไม้สด (เช่น กล้วย แอปเปิล เบอร์รี องุ่น มะม่วง ผลไม้แห้ง ผลิตภัณฑ์นม (เช่น นมสด นมเปรี้ยว ครีม นมข้นหวาน หรือนมถั่วเหลือง) น้ำเลมอน ถั่วบด เมล็ดพันธุ์ เครื่องเทศ (โดยเฉพาะอบเชย) น้ำผึ้ง
ซินต์-เตรยเดิน
ซินต์-เตรยเดิน (Sint-Truiden) หรือ แซ็ง-ทรง (Saint-Trond) เป็นเมืองและเทศบาลในมณฑลลิมเบิร์กของประเทศเบลเยียม มีประชากรประมาณ 39,000 คน อยู่ห่างจากฮัสเซิลต์ซึ่งเป็นเมืองหลวงจังหวัด 18 กิโลเมตร จากการควบรวมเขตย่อยในปี ค.ศ. 1971 และ ค.ศ. 1977 ทำให้ซินต์-เตรยเดินประกอบด้วยตัวซินต์-เตรยเดินเองและเขตย่อยทั้งหมด 14 เขต ได้แก่ อาลสต์, บรึสเตม, ดือรัส, แอ็งเงิลมันส์โฮเฟิน, เคอลินเดิน, คอร์เซม, โครต-แค็ลเมิน, ฮัลมาล, เกอร์กอม-ไบ-ซินต์-เตรยเดิน, ออร์ดิงเคน, รึงเกอเลิน, เฟล์ม, วิลเดอเริน และเซปเปอเริน กับหมู่บ้านกอร์เตินโบส
ความสัมพันธ์ระหว่างประเทศ
ซินต์-เตรยเดินเป็นเมืองคู่แฝดกับอีก 3 เมือง ดังนี้
ลลิตวิสตรสูตร
ลลิตวิสตระสูตร เป็นพระสูตรมหายานภาษาสันสฤตที่เล่าเรื่องราวของพระโคตมพุทธเจ้าในพุทธสมัยของพระองค์ เริ่มตั้งแต่สวรรค์ชั้นดุสิตจนถึงการเทศนาครั้งแรกที่ป่าอิสิปตนมฤคทายวันใกล้เมืองพาราณสี พระสูตรนี้มี แบ่ง‌ออก‌เป็น‌ ‌27‌ ‌บท‌ ‌เรียก‌ว่า‌ ‌ปริวรรต‌ ‌หรือ‌อัธยาย ลลิตวิสตระสูตรได้การแปลเป็นภาษาจีนตั้งแต่พุทธศตวรรษที่ 7 แต่ฉบับนี้หายไป จนได้แปลครั้งที่สองในพุทธศตวรรษที่ 9 และฉบับภาษาธิเบตได้แปลในช่วงพุทธศตวรรษที่ 11 ลลิตวิสตระสูตรแต่งขึ้นหลังมีพระพุทธรูปแล้ว (ราวพุทธศตวรรษที่ 5–6) แต่ไม่น่าเกินพุทธศตวรรษที่ 7 เพราะพระอัศวโฆษได้เขียนเรื่องพุทธจริต โดยได้ดำเนินเรื่องจากลลิตวิสตระสูตร
ลลิตวิสตระสูตร แต่งในภาษาบาลีและภาษาสันสกฤต แต่บางศัพท์ไม่ใช่ทั้งสันสกฤตและบาลี ลักษณะการประพันธ์มีลักษณะเดียวกับคัมภีร์ปุราณะของพราหมณ์ จากลักษณะการใช้ภาษามีลีลาทางภาษาเดียวกันตลอดทั้งเรื่อง แต่ก็น่าจะไม่ใช่แต่งหรือรวบรวมเพียงคนเดียว
การให้เหตุผลแบบอุปนัย
การให้เหตุผลแบบอุปนัย (Inductive reasoning) เป็นวิธีการให้เหตุผลที่ข้อตั้งแสดงหลักฐานบางส่วนซึ่งสื่อถึงความเท็จจริงของข้อสรุป การให้เหตุผลแบบนี้อาจเรียกได้อีกแบบว่าการให้เหตุผลจากล่างขึ้นบน (bottom-up logic) การให้เหตุผลแบบอุปนัยยังถูกเรียกว่าเป็นวิธีการสังเคราะห์ความจริงแบบทั่วไปจากการสังเกตหรือการทดลองหลายครั้งและสิ่งที่ได้เรียนรู้มาจากผู้อื่น พจนานุกรมหลายเล่มนิยามการให้เหตุผลแบบอุปนัยเป็นการหาหลักการทั่วไปด้วยการสังเกต แต่ว่ามีการให้เหตุผลแบบอุปนัยหลายแบบที่ไม่ได้อยู่ในรูปแบบนั้น
การให้เหตุผลแบบอุปนัยเป็นการสรุปจากหลักฐานที่มีซึ่งตรงกันข้ามกับการให้เหตุผลแบบนิรนัย ความเท็จจริงของข้อสรุปจากการให้เหตุผลแบบอุปนัยจะมีความน่าจะเป็นซึ่งขึ้นกับหลักฐานในขณะที่ข้อสรุปจากการให้เหตุผลแบบนิรนัยนั้นจะแน่นอนเมื่อข้อตั้งทุกข้อเป็นจริง ข้อสรุปหรือความจริงจากการให้เหตุผลแบบอุปนัยนั้นจึงไม่จำเป็นต้องถูกต้องทุกครั้ง ข้อสรุปจะเชื่อถือได้มากน้อยเพียงใดนั้นขึ้นอยู่กับลักษณะของข้อมูล หลักฐาน และข้อเท็จจริงที่นำมาอ้างอิง
การวางนัยทั่วไป
การวางนัยทั่วไป (generalization) (หรือการวางนัยทั่วไปแบบอุปนัย) เริ่มจากข้อตั้ง (premise) เกี่ยวกับกลุ่มตัวอย่าง (statistical sample) กลุ่มหนึ่งไปยังข้อสรุปเกี่ยวกับประชากร (statistical population) ข้อสังเกตซึ่งได้มาจากกลุ่มตัวอย่างจะถูกฉายลงบนกลุ่มประชากรที่กว้างกว่า
ตัวอย่างเช่น:
ข้อตั้งจะสนับสนุนข้อสรุปมากเท่าใดขึ้นอยู่กับ (ก) ปริมาณของกลุ่มตัวอย่าง (ข) ปริมาณของประชากร และ (ค) ระดับที่กลุ่มตัวอย่างนั้นเป็นตัวแทนของประชากร (สามารถทำได้ด้วยวิธีการสุ่มตัวอย่าง) เหตุผลวิบัติจากการวางนัยทั่วไป (faulty generalization) เช่นการวางนัยทั่วไปเร็วเกินไปและความเอนเอียงในกลุ่มตัวอย่าง (sampling bias)
การวางนัยทั่วไปเชิงสถิติ
การวางนัยทั่วไปเชิงสถิติ (Statistical generalization) เป็นการอ้างเหตุผลแบบอุปนัยชนิดหนึ่งที่ข้อสรุปเกี่ยวกับประชากรถูกอนุมานมาจากกลุ่มตัวอย่างซึ่งเป็นตัวแทนเชิงสถิติ (sample (statistics)) เช่น:
การวัดแบบนี้มีความน่าเชื่อถืออยู่มากภายในขอบเขตของความคลาดเคลื่อนที่นิยามไว้อย่างชัดเจนตราบใดที่ตัวอย่างมีขนาดใหญ่และถูกสุ่ม เราสามารถวัดความน่าเชื่อของมันได้ทันที ให้เปรียบเทียบการให้เหตุผลก่อนหน้ากับดังต่อไปนี้: "หกในสิบคนในชมรมหนังสือของฉันเป็นพวกอิสรนิยม  คน 60% จากทั้งหมดเป็นพวกอิสรนิยม" การให้เหตุผลแบบนี้อ่อนแอมากเพราะตัวอย่างเฉพาะเจาะจงหรือไม่ได้สุ่มมาและมีขนาดเล็กเกินไป
การวางนัยทั่วไปเชิงสถิติถูกเรียกในอีกชื่อว่าการคาดคะเนเชิงสถิติ (statistical projections) และการคาดคะเนด้วยกลุ่มตัวอย่าง (sample projections)
การวางนัยทั่วไปโดยเรื่องเล่า
การวางนัยทั่วไปโดยเรื่องเล่า (Anecdotal generalization) เป็นการอ้างเหตุผลแบบอุปนัยชนิดหนึ่งที่ข้อสรุปเกี่ยวกับประชากรถูกอนุมานมาจากกลุ่มตัวอย่างที่ไม่เป็นเชิงสถิติ หรือกล่าวคือ การวางนัยทั่วไปแบบนี้อิงกับหลักฐานโดยเรื่องเล่า ตัวอย่างเช่น:
การอนุมานแบบนี้เชื่อถือได้น้อยกว่าแบบเชิงสถิติ (และจึงมีโอกาสที่จะเกิดเหตุผลวิบัติจากการวางนัยทั่วไปเร็วเกินไปมากกว่า) อย่างแรกเพราะเหตุการณ์ตัวอย่างไม่ได้เป็นแบบสุ่ม และอย่างที่สองเพราะว่ามันไม่สามารถเขียนย่อเป็นนิพจน์ทางคณิตศาสตร์ได้ ถ้าพูดในเชิงสถิติ ไม่มีทางที่เราจะรู้ วัด และคำนวณสภาวะแวดว้อมที่ส่งผลต่อประสิทธิภาพของทีมของลูกชายเขาได้  ถ้าพูดในขั้นปรัชญา การให้เหตุผลแบบนี้อาศัยสมมุติฐานว่าเหตุการณ์ในอนาคตจะเป็นไปในรูปแบบเดียวกับในอดีต หรือพูดอีกอย่างก็คือการให้เหตุผลแบบนี้ทึกทักเองว่ามีภาวะเอกรูปแห่งธรรมชาติอยู่ ซึ่งเป็นหลักการที่ยังไม่ถูกพิสูจน์และไม่สามารถหาคำตอบจากข้อมูลเชิงประจักษ์ได้  การให้เหตุผลที่สมมุติโดยปริยายว่าหลักการนี้มีอยู่จริงบางครั้งถูกเรียกว่าเป็นแบบฮูมตามชื่อของนักปราชญ์ผู้ที่นำเรื่องนี้มาพิจารณาทางปรัชญาเป็นคนแรก
การคาดการณ์
การคาดการณ์แบบอุปนัย (Prediction) หาข้อสรุปเกี่ยวกับกรณีในอนาคตจากกลุ่มตัวอย่างในอดีต การคาดการณ์แบบอุปนัยธรรมดาจะพึ่งพิงชุดของข้อมูลซึ่งประกอบไปด้วยกรณีเฉพาะของปรากฏการณ์หนึ่งเหมือนกับการวางนัยทั่วไปแบบอุปนัย แต่การคาดการณ์แบบอุปนัยจะสรุปด้วยข้อความเฉพาะเจาะจงเกี่ยวกับความน่าจะเป็นที่กรณีถัดไปจะมีหรือไม่มีคุณสมบัติร่วมกับกรณีก่อน ๆ หรือไม่ แทนที่จะสรุปด้วยข้อความทั่วไป
ตรรกบทสถิติ
ตรรกบทสถิติ (statistical syllogism) เริ่มจากนัยทั่วไปเกี่ยวกับกลุ่ม ๆ หนึ่งไปยังข้อสรุปเกี่ยวกับปัจเจก
ตัวอย่างเช่น:
นี่คือตรรกบทสถิติ เราไม่สามารถมั่นใจได้ว่าบ็อบจะได้เข้ามหาวิทยาลัยแน่ ๆ แต่เราสามารถมั่นใจในความน่าจะเป็นของผลลัพธ์นี้ (หากไม่มีข้อมูลอื่นเพิ่มเติม) การให้เหตุผลแบบนี้อาจดูมั่นใจเกินไปและอาจถูกกล่าวหาได้ว่า "โกง" เพราะความน่าจะเป็นมีอยู่ในข้อตั้งข้อแรกอยู่แล้ว โดยปกติการให้เหตุผลแบบอุปนัยจะพยายามกำหนดความน่าจะเป็น เราสามารถพบเหตุผลวิบัติการขึ้นอยู่กับกรณี (Secundum quid) สองแบบในตรรกบทสถิติ: การทำลายข้อยกเว้น (accident (fallacy)) และการทำลายกฏ (converse accident)
การอ้างเหตุผลโดยอาศัยแนวเทียบ
กระบวนการของการอนุมานโดยอาศัยแนวเทียบ (Argument from analogy) คือการจดบันทึกลักษณะที่มีร่วมกันระหว่างสิ่งของอย่างน้อยสองอย่างขึ้นไป และอนุมานว่าสิ่งของเหล่านั้นอาจมีลักษณะร่วมกันเพิ่มเติมได้:
การให้เหตุผลโดยแนวเทียบพบได้บ่อยในสามัญสำนึก วิทยาศาสตร์ ปรัชญา กฎหมาย และมนุษยศาสตร์ บางครั้งการให้เหตุผลวิธีนี้ถูกยอมรับให้เป็นเพียงแค่วิธีเสริม ส่วนวิธีที่ขัดเกลาแล้วคือการให้เหตุผลด้วยฐานกรณี (case-based reasoning)
การอุปนัยโดยแนวเทียบจำเป็นต้องมีการตรวจสอบเพิ่มเติมถึงความเกี่ยวข้องของลักษณะที่ถูกอ้างว่าทั้งสองสิ่งมีร่วมกัน ในตัวอย่างก่อนหน้านี้ หากเราเพิ่มข้อตั้งไปว่าหินทั้งสองเคยปรากฏในบันทึกของนักสำรวจชาวสเปนยุคบุกเบิก คุณลักษณะร่วมกันที่ว่ามานี้ไม่เกี่ยวข้องและนอกประเด็นเรื่องหินและไม่สนับสนุนความน่าจะเป็นของความสัมพันธ์กันระหว่างหินทั้งสอง
กับดักของแนวเทียบคือคุณลักษณะที่เลือกมาสามารถเป็นแบบ "เลือกที่รัก มักที่ชัง" หรือ cherry picked: แม้ทั้งสองสิ่งจะมีคุณสมบัติหนึ่งที่คล้ายกันอย่างมากแต่เมื่อลองเทียบข้าง ๆ กันอย่างละเอียดอาจมีคุณสมบัติอื่นที่ไม่ถูกระบุไว้ในแนวเทียบซึ่งไม่มีความคล้ายคลึงกันเลย ดังนั้นแนวเทียบอาจนำไปสู่ข้อสรุปที่ไขว้เขวหากคุณสมบัติที่เกี่ยวข้องทั้งหมดไม่ถูกนำมาเปรียบเทียบกันก่อน
วิธีการ
มีวิธีการหลักสองวิธีที่ถูกใช้เพื่อได้มาซึ่งข้อสรุปแบบอุปนัย กล่าวคือ การอุปนัยแบบแจงนับ และ การอุปนัยแบบขจัด
การอุปนัยแบบแจงนับ
การอุปนัยแบบแจงนับ (Enumerative induction) เป็นวิธีการอุปนัยที่ข้อสรุปถูกสร้างขึ้นมาบนฐานของจำนวนของกรณีที่สนับสนุน ยิ่งมีกรณีสนับสนุนมากเท่าใดข้อสรุปก็ยิ่งเข้มแข็งมากขึ้น
รูปแบบการอุปนัยแบบแจงนับที่พื้นฐานที่สุดคือการให้เหตุผลจากกรณีเฉพาะเจาะจงไปหากรณีทุกกรณี และจึงเป็นการวางนัยทั่วไปที่ไม่จำกัด (unrestricted) สมมุติว่าถ้าเราสังเกตหงส์ 100 ตัวและทั้งหมดเป็นสีขาว เราอาจอนุมานประพจน์แบบจัดกลุ่ม (Categorical proposition) แบบสากลได้ในรูป "หงส์ทุกตัวเป็นสีขาว" แต่เนื่องจากข้อตั้งของรูปตรรกะ (Logical form) นี้แม้มันอาจจะเป็นจริงแต่ไม่ได้นำมาซึ่งความเท็จจริงของข้อสรุป นี่จึงเป็นรูปแบบหนึ่งของการอนุมานแบบอุปนัย  ข้อสรุปอาจเป็นจริงและอาจจะจริงหรือเท็จก็ยังได้  คำถามเกี่ยวกับการให้เหตุผลสนับสนุนและรูปแบบของการอุปนัยแบบแจงนับเป็นเรื่องหลักในปรัชญาวิทยาศาสตร์ (Philosophy of science) เพราะการอุปนัยแบบแจงนับมีบทบาทสำคัญในตัวแบบดั้งเดิมของระเบียบวิธีแบบวิทยาศาสตร์
นี่คือการอุปนัยแบบแจงนับ เรียกอีกอย่างคือ การอุปนัยแบบง่าย หรือ การอุปนัยเชิงคาดการณ์แบบง่าย ซึ่งเป็นหมวดหมู่ย่อยของการวางนัยทั่วไปแบบอุปนัย ในการใช้งานประจำวันนี่เป็นรูปแบบการอุปนัยที่พบได้บ่อยที่สุด ข้อสรุปจากการให้เหตุผลก่อนหน้านี้ดูน่าเชื่อถือแต่มันคาดการณ์ไปไกลเกินหลักฐานที่มีอยู่ อย่างแรกคือมันสมมุติว่าสิ่งมีชีวิตทุกตัวที่พบเจอมาจนถึงตอนนี้สามารถบอกได้ว่าที่จะเจออนาคตจะเป็นอย่างไรซึ่งเป็นการจำนนต่อภาวะเอกรูป อย่างที่สองคือคำว่าทุกในข้อสรุปเป็นการกล่าวที่ห้าวมาก ข้อขัดแย้งเพียงกรณีเดียวสามารถทำให้การให้เหตุผลแบบนี้พังทลายลงทันที และสุดท้ายคือการคำนวณหาระดับความเป็นไปได้ในรูปแบบคณิตศาสตร์นั้นทำได้อย่างมีปัญหา
เราใช้มาตรฐานอะไรมาเอาตัวอย่างสิ่งมีชีวิตที่เรารู้จักบนโลกไปเปรียบเทียบกับสิ่งมีชีวิตทุก ๆ ตัว? สมมุติว่าเราค้นพบสิ่งมีชีวิตใหม่เป็นจุลินทรีย์ที่ลอยอยู่ในชั้นมีโซสเฟียร์หรือบนดาวเคราะห์น้อยสักดวงแล้วมันประกอบไปด้วยเซลล์ การค้นพบครั้งนี้ทำให้ความเป็นไปได้ของประพจน์เพิ่มขึ้นหรือไม่  ปกติแล้วคำตอบที่มีเหตุผลคือ "ใช่" และสำหรับหลาย ๆ คนคำตอบนี้อาจแย้งไม่ได้ด้วย  ถ้าอย่างนั้นแล้วคำถามควรจะเป็นข้อมูลใหม่นี้ควรจะเปลี่ยนความเป็นไปได้ไปมากน้อยเท่าไหร่ ไม่มีฉันทมติในเรื่องนี้ แต่กลับมีปัญหาว่าเรายังสามารถพูดถึงความเป็นไปได้ได้อย่างสอดคล้องอยู่รึเปล่าหากไม่ใช้ปริมาณที่เป็นตัวเลขเลย
นี่เป็นการอุปนัยแบบแจงนับในรูปอย่างอ่อน ซึ่งลดหลั่นคำว่า "ทุก" ไปกลายเป็นแค่กรณีเดียว และเพราะกล่าวอ้างอย่างอ่อนกว่ามากทำให้ความเป็นไปได้ของข้อสรุปนี้สูงขึ้นอย่างมาก  มิฉะนั้นก็จะมีจุดอ่อนอย่างเดียวกับในรูปอย่างเข้มคือ ประชากรตัวอย่างไม่เป็นแบบสุ่มและวิธีการวัดปริมาณไม่มีความชัดเจน
การอุปนัยแบบขจัด
การอุปนัยแบบขจัด (Eliminative induction) เป็นวิธีการอุปนัยที่ข้อสรุปถูกสร้างขึ้นมาบนฐานของความหลากหลายของกรณีที่สนับสนุน การอุปนัยแบบขจัดให้เหตุผลบนฐานของความหลากหลายของกรณีที่สนับสนุนข้อสรุป ไม่ใช่จำนวนของกรณีที่สนับสนุนเหมือนกับการอุปนัยแบบแจงนับ ยิ่งความหลากหลายของกรณีสนับสนุนเพิ่มมากขึ้น ข้อสรุปจากกรณีสนับสนุนเหล่านั้นก็ยิ่งสามารถถูกระบุได้ว่าขัดกันได้มากขึ้นและถูกขจัดทิ้งไป นี่จึงเพิ่มความเข้มแข็งของข้อสรุปใด ๆ ที่หลงเหลืออยู่และยังสอดคล้องกับกรณีสนับสนุนที่หลากหลาย การอุปนัยชนิดนี้อาจใช้วิธีการต่าง ๆ เช่นการทดลองแบบกึ่ง (quasi-experimentation) ซึ่งเป็นการทดสอบและขจัดสมมติฐานคู่แข่งทิ้งหากสามารถทำได้ การทดสอบเชิงหลักฐานต่าง ๆ ก็อาจถูกนำมาใช้เพื่อขจัดความเป็นไปได้ซึ่งถูกนำมาพิจารณา
การอุปนัยแบบขจัดมีความสำคัญในระเบียบวิธีแบบวิทยาศาสตร์ และถูกใช้เพื่อขจัดเอาสมมติฐานที่ไม่สอดคล้องกับการสังเกตการณ์และการทดลองทิ้ง โดยมุ่งสนใจหาสาเหตุที่เป็นไปได้ แทนที่จะสนใจความเชื่อมโยงเชิงสาเหตุที่สังเกตเห็นจริง